Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pääministeri Netanjahu ja Venäjän presidentti Putin -
keskustelivat puhelimitse. Aiheena oli Syyrian tilanne. Samaan aikaan -
Israelin ja Syyrian kerrotaan käyvän epävirallisia neuvotteluja.
Saksan ulkoministeri Maas isännöi -
Israelin ja Arabiemiraattien ulkoministereiden vierailua.
"Abraham-sopimus osoittaa, että rauhanomainen rinnakkaiselo -
Lähi-idässä on mahdollista", hän sanoi.
Nato välitti hiljattain sopimuksen Turkin ja Kreikan välille.
Kreikan pääministeri vaatii nyt Turkilta näyttöä vilpittömyydestä.
Israelin pääministeri Netanjahu ja Venäjän presidentti Putin -
keskustelivat tänään puhelimitse. Aiheena oli mm. Syyrian tilanne.
Samaan aikaan -
Israelin ja Syyrian kerrotaan käyvän epävirallisia neuvotteluja.
Netanjahu ja Putin keskustelivat myös muista alueellisista haasteista, -
kuten Iranin haitallisista toimista -
Israelin rajanaapureissa Syyriassa ja Libanonissa.
Puhelun ensisijaisena tarkoituksena oli, -
että Netanjahu onnittelee Putinia tämän 68-vuotissyntymäpäivänä.
Sitten Saksaan. Saksan ulkoministeri Heiko Maas -
isännöi eilen Berliinissä Israelin ja Arabiemiraattien ulkoministereitä.
Hän kiitteli USA:n johdolla solmittua -
Israelin ja Emiraattien välistä sopimusta ja sanoi sen osoittavan, -
että rauhanomainen rinnakkaiselo Lähi-idässä on mahdollista.
Yhteisessä lehdistötilaisuudessa Maas kannusti, että nyt on -
hyvä aika edistää rauhaa myös Israelin ja palestiinalaisten välille.
Samanlaisella tarmolla ja rohkeudella pitäisi ryhtyä edistämään myös -
Lähi-idän jumiutunutta rauhanprosessia.
Siihenkin tarvitaan luottamusta rakentavia toimenpiteitä.
Rohkaisemme kaikkia osapuolia tähän, koska yksi asia on selvä: -
Lähi-itään ei saada kestävää rauhaa ja vakautta -
ennen kuin Israelin ja palestiinalaisten konfliktiin on löytynyt ratkaisu.
Emiraattien ulkoministeri, -
kruununprinssi Abdullah Bin Zayed al-Nahyan -
jatkoi samalla linjalla Saksan ulkoministerin kanssa.
Hän alleviivasi tarvetta tehostaa yhteistyötä -
terrorismin ja ääriliikkeiden torjunnassa Lähi-idässä.
Vaikka prinssi Abdullah sanoikin -
toivovansa ratkaisua Israelin ja palestiinalaisten konfliktiin, -
hän keskittyi puheenvuorossaan pääasiassa -
Israelin, Emiraattien ja Saksan yhteisten intressien edistämiseen.
Emiraattien, Israelin ja Saksan yhteinen intressi ja tavoite on, -
että Lähi-idästä tulee suvaitsevampi, monimuotoisempi, -
monenvälisempi ja oikeudenmukaisempi.
Israelin ulkoministeri Gabi Ashkenazi puolestaan sanoi, -
että Israelin, Saksan ja Emiraattien ulkoministeritapaaminen -
merkitsee uuden ajan alkua.
Hän myös kehotti palestiinalaisia palaamaan neuvottelupöydän ääreen.
Ministeri Ashkenazi, jonka vanhemmat selvisivät holokaustista, -
luonnehti ministereiden yhteistä vierailua Berliinin holokaustimuseossa
historialliseksi tapahtumaksi.
Äskeinen vierailumme holokausti- museossa oli historiallinen tapahtuma.
Minua Israelin hallituksen edustajana, -
entisenä armeijan päällikkönä ja holokaustista selvinneiden lapsena -
tuo vierailu kosketti voimakkaasti.
Muistomerkin paikalla sijaitsi aikoinaan natsien päämaja -
― raakalaisten, jotka määräsivät 6 miljoonan juutalaisen kohtalosta.
Seisoimme hiljaisuuden vallitessa ― Israelin ja Saksan ulkoministerit, -
ja ensimmäistä kertaa historiassa myös arabimaan ulkoministeri.
Ministeri Ashkenazi alleviivasi lisäksi Abraham-sopimuksen merkitystä: -
Se tuo vakautta Lähi-itään -
ja kannustaa muitakin arabimaita solmimaan rauhan Israelin kanssa.
Se myös lujittaa yhteistyötä yhteisten haasteiden parissa.
Arabiemiraatit ja Israel ovat samoilla linjoilla -
useimmissa Lähi-idän turvallisuutta koskevissa kysymyksissä, -
muun muassa Iranin ja itäisen Välimeren tilanteen suhteen.
Israel ja Emiraatit tukevat Kreikkaa ja Kyprosta -
niiden kiistassa Turkin kanssa.
Emiraatit tukee lisäksi Venäjän ja Egyptin ohella -
Itä-Libyaa hallitsevaa Libyan kansallista armeijaa, -
jolla on vastassaan Turkin tukema Libyan hallitus.
Libyaan julistettiin heinäkuussa tulitauko, -
mutta Turkin ja Arabiemiraattien -
syytetään jatkaneen aseiden vientiä maahan.
Saksan ulkoministeri Heiko Maas kommentoi asiaa YK:n virtuaalisessa -
Libya-kokouksessa ennen Emiraattien ulkoministerin vierailua.
Niin kauan kuin sotiville osapuolille virtaa sotilastarvikkeita, -
aseita ja henkilöstöä, ei ole ulospääsyä tästä umpikujasta.
Siksi olen muistuttanut kaikkia osallistujia -
Berliinin kokouksessa tehdyistä sitoumuksista, -
eritoten aseidenvientikiellosta.
Libyaan virtaavista aseista huolimatta ministeri Maas totesi, -
että aihetta on nyt varovaiseen optimismiin.
Maasin mainitsemia neuvotteluja käydään paraikaa Egyptissä -
Yhdysvaltojen ja Egyptin johdolla.
Libyan sotivien osapuolten edustajat -
tapaavat tänään Hurghadassa Punaisenmeren rannalla.
Tavoitteena on saavuttaa yhteisymmärrys -
pohjustuksena laajemmille neuvotteluille.
Sitten Ateenaan, missä Kreikan pääministeri Kyriakos Mitsotakis -
isännöi Naton pääsihteerin Jens Stoltenbergin vierailua.
Nato-johtaja välitti vastikään sopimuksen Kreikan ja Turkin välille.
Yhteisessä lehdistötilaisuudessa Stoltenberg toivoi, -
että Nato-liittolaiset siirtyisivät neuvotteluissaan poliittiselle tasolle.
Konfliktinehkäisymekanismi edistää diplomaattisia ponnistuksia.
Toivon vahvasti, että näiden kahden liittolaisen kiistaa voidaan käsitellä -
jatkossa neuvotteluteitse, liittolaisuu- den ja kansainvälisen lain hengessä.
Kreikan pääministeri piti Naton välittämää sopimusta tervetulleena, -
mutta vähätteli samalla sen merkitystä.
Mitsotakis peräsi Turkilta johdon- mukaisuutta, jotta asiat voivat edetä.
Nämä toimet ovat tervetulleita, mutta ne ovat pelkästään teknisiä, -
ja ne ovat tulleet vasta kriisin jälkeen.
Niillä ei siis ole estetty kriisiä.
Tämäntyyppisiin tärkeisiin päätöksiin -
tarvitaan hallituksilta poliittista tahtoa -
sekä halua noudattaa kansainvälistä lakia.
On oltava valmis yhteistyöhön muiden valtioiden kanssa.
Siksi toistan, että jatko on nyt Turkista kiinni: haluaako Turkki -
lopettaa kriisin tiellä etenemisen ja antaa ratkaisulle mahdollisuuden.
Olemme valmiit kohtaamaan Turkin tällä toisella tiellä.
Olen luottavainen, että jatkamme tällä toisella tiellä, -
koska se hyödyttää meitä molempia.
Turkin presidentti Erdogan isännöi -
Turkin tukeman Pohjois-Kyproksen pääministeriä Ankarassa.
Pohjois-Kyproksen pääministeri kertoi päätöksestään -
avata rajalla sijaitsevan Varoshan kaupungin ranta-alue.
Kyproksenkreikkalaiset hylkäsivät kaupungin -
Turkin hyökättyä saarelle vuonna 1974.
Olemme edenneet suunnitelmas- samme tiettyyn vaiheeseen, -
ja nyt on aika ottaa ensimmäinen konkreettinen askel.
Alamme valmistella -
Sahil- ja Demokrasi-katujen sekä merenrannan avaamista.
Maras (Varosha) on ollut tähän asti aavekaupunki, -
mutta nyt se herää eloon.
Jos Allah suo, Marasin ranta avataan torstaiaamuna.
Päätös saattaa kiristää EU:hun kuulu- vien Kyproksen ja Kreikan välejä -
sekä pahentaa Turkin kiistaa EU:n kanssa.
Presidentti Erdoganin mukaan Turkki tukee kuitenkin täysin päätöstä.
Päätösoikeus on kyproksenturkkilaisilla viranomaisilla.
Näin ollen tuemme täysin päätöstänne -
avata Marasin kaunis ranta-alue julkiseen käyttöön -
suunnitelmanne mukaisesti.
Kiitos seurasta! Osana TV7:n rukousaloitetta kannustan teitä -
rukoilemaan kanssamme tänään konfliktin päättymistä -
sekä rauhaa ja pelastusta Kyprokselle, Kreikalle ja Turkille.
Rukoillaan edelleen rauhaa ja pelastusta Jerusalemille ja Israelille.
Muistetaan myös kaikkia, joita korona talousvaikutuksineen koettelee.
Haluan lisäksi kiittää kaikkia teitä, -
jotka uskollisesti tuette työtämme Jerusalemissa.
Lahjoituksenne ja hengellinen tukenne ovat elintärkeitä toiminnallemme.
Olen Jonathan Hessen. Hyvää illan jatkoa sekä chag sukkot sameach!
Huomiseen.
Suomennos: Sirpa Kaukonen